Document ID: 32012R0936

KOMISIJAS REGULA (ES) Nr. 936/2012
(2012. gada 4. oktobris),
ar ko groza pielikumus Eiropas Parlamenta un Padomes Regulai (EK) Nr. 1896/2006, ar ko izveido Eiropas maksājuma rīkojuma procedūru
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2006. gada 12. decembra Regulu (EK) Nr. 1896/2006, ar ko izveido Eiropas maksājuma rīkojuma procedūru (1), un jo īpaši tās 30. pantu,
tā kā:
(1)
Kopš Regulas (EK) Nr. 1896/2006 stāšanās spēkā ir kļuvis skaidrs, ka visos regulas pielikumos jāveic grozījumi, lai atjauninātu pielikumus un uzlabotu regulas piemērošanu praksē, kā arī, lai atvieglinātu procedūras elektronisku izmantošanu Eiropas Tiesiskās sadarbības atlantā civillietās. Regulas pielikumos pievienotās standarta veidlapas jāgroza, lai iekļautu Bulgāriju un Rumāniju, atjauninātu valūtu un lai prasītājiem, atbildētājiem un tiesām veidlapas būtu vieglāk aizpildīt.
(2)
Dānija saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, nepiedalās šīs regulas pieņemšanā, un tāpēc Dānijai tā nav saistoša un nav jāpiemēro.
(3)
Tāpēc attiecīgi jāgroza Regula (EK) Nr. 1896/2006,
IR PIEŅĒMUSI ŠO REGULU.
1. pants
Regulas (EK) Nr. 1896/2006 pielikumus aizstāj ar šīs regulas pielikuma tekstu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs saskaņā ar līgumiem.
Briselē, 2012. gada 4. oktobrī

Labels: 12
11
15
18